Citește Horoscop săptămânal Vărsător. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Vărsător și urmarește video Uranissima.
Horoscop săptămânal Vărsător – 18 – 24 mai 2024
Pe 18 mai, câștiguri modeste, bine drămuite dar și informații enervante sau destabilizatoare, privitoare la parcursul unui demers în care, câte un Vărsător cerea să primească un drept cuvenit, o recompensă, o despăgubire sau un ajutor (susținere financiară, scutiri).
Între 18 mai, după ora 13:23′, și începutul zilei de 21 mai, Vărsătorii vor ignora multe dintre disputele care se desfășoară în mediul socio-profesional familiar lor, preferând să se țină departe de discuțiile sterile și, cel mai adesea, pătimașe, pe teme de artă, cultură, religie, morală, politică, drept, spiritualitate.
Dar asta nu înseamnă că, în viața curentă, ei nu se vor confrunta cu situațiile stupide generate de persoane care vor să facă pe interesantele sau pe informatele și să „rupă gura târgului” cu așa-zisele lor informații și opinii. În ziua de 20 mai, Soarele va intra în zodia Gemenilor și, până pe 20 iunie, va străbate sectorul relațiilor afective transformând trăirile interioare și sentimentele de atracție și emoțiile într-un vârtej de senzații vecine cu visul, cu aspirațiile, cu trăirile intense dar de scurtă durată, ipostaze la care va contribui,
între 23 mai și 17 iunie, și planeta Venus care va tranzita acest sector. Între 21 mai, după ora 01:34′, și dimineața zilei de 23 mai, unii Vărsători, care au funcții și o imagine publică ori notorietate profesională, vor fi mânați de dorința de a da o lecție de forță și/sau de competență ca un semnal a dar și din dorința de a-și consolida statutul la nivelul opiniei publice.
Între 23 mai, după ora 11:24′, și 24 mai, relațiile personale, inclusiv cele de prietenie se vor afla sub influența Lunii Pline în Săgetător, din 23 mai, care va genera o stare de oarecare satisfacție sau de entuziasm pe fondul mai multor întâlniri cu persoane plăcute, simpatice, interesante fără a duce însă noile relații mai departe spre o cunoaștere mai profundă.